b'\n_START_ARTICLE_\nVallonit\n_START_SECTION_\nVallonit Suomessa\n_START_PARAGRAPH_\nSuomen valloneista suurin osa on tullut Suomeen Ruotsin kautta. Ruotsiin tuotiin aikoinaan rautamalmin k\xc3\xa4sittelyn taitavia valloneja rakentamaan kaivosteollisuutta. Suomen rautaruukkien perustajista useat olivat valloneja, ja he toivat ty\xc3\xb6voimaa Ruotsista ja jopa suoraan Valloniasta, esimerkiksi Antskogin ruukkiin._NEWLINE_Ruotsissa ja Suomessa vallonien j\xc3\xa4lkel\xc3\xa4iset ovat sekoittuneet valtakulttuuriin, eik\xc3\xa4 esimerkiksi vallonin kielt\xc3\xa4 taitavia nyky\xc3\xa4\xc3\xa4n juuri l\xc3\xb6ydy. My\xc3\xb6s Belgiassa suurin osa valloneista on ranskankielisi\xc3\xa4 ja vallonin kielen puhujien m\xc3\xa4\xc3\xa4r\xc3\xa4n v\xc3\xa4henee jatkuvasti.'